ທະຫານໄທຜູ້ນຶ່ງເສຍຊີວິດ ໃນການປະທະຄັ້ງໃໝ່ ກັບກໍາປູເຈຍ
ທະຫານໄທຄົນນຶ່ງເສຍຊີວິດ ໃນການປະທະກັນຄັ້ງໃໝ່ ໃນບໍລິເວນຊາຍແດນ ໄທ-ກຳປູເຈຍ ໃນວັນເສົາມື້ນີ້.
ມີທະຫານໄທຄົນນຶ່ງເສຍຊີວິດ ໃນວັນເສົາມື້ນີ້ ຫຼັງຈາກ ທະຫານໄທແລະກຳປູເຈຍເລີ້ມຍິງປືນໃຫຍ່ໂຈມຕີກັນອີກ ຢູ່ຕາມບໍລິເວນຊາຍແດນຮ່ວມ ຂອງປະເທດທັງສອງ ໂຄສົກຂອງກອງທັບບົກໄທ ພັນເອກສັນເສີນ ແກ້ວກຳ ເນີດກ່າວວ່າ ນອກນັ້ນຍັງມີທະຫານໄທອີກ 4 ຄົນໄດ້ຮັບ ບາດເຈັບ ໃນການປະທະກັນເປັນເວລາສັ້ນໆ ທີ່ລະເບີດ ຂຶ້ນໃນຕອນເຊົ້າຂອງວັນເສົາມື້ນີ້ ເຈົ້າໜ້າທີ່ກຳປູເຈຍ ກ່າວວ່າ ການສູ້ລົບໄດ້ເກີີດຂຶ້ນໃນ ຕອນເຊົ້າ ຂອງວັນເສົາມື້ນີ້ ແຕ່ໄດ້ຢຸດເຊົາ ໃນເວລາບໍ່ ຮອດນຶ່ງຊົ່ວໂມງຕໍ່ມາ ຊຶ່ງເປັນການປະທະກັນເທື່ອລ່າສຸດ ໃນກໍລະນີພິພາດກ່ຽວກັບເຂດນໍ້າແດນດິນໃນບໍລິເວນອ້ອມ ແອ້ມວັດສາສະໜາຮິນດູທີ່ມີອາຍຸ 900 ປີ ການປະທະກັນໄດ້ເລີ້ມຂຶ້ນໃນວັນສຸກວານນີ້ໃກ້ໆປາ ສາດຫີນວັດເຂົາພະວິຫານທີ່ສ້າງຂຶ້ນໃນສັດຕະວັດທີ 11 ຊຶ່ງຍັງຜົນໃຫ້ທະຫານກຳປູເຈຍ 2 ຄົນ ແລະພໍ່ນາໄທຄົນນຶ່ງເສຍຊີວິດໄປນັ້ນ